"বীর" চলচ্চিত্রের সুর ও সঙ্গীতায়োজন করেছেন শওকত আলী ইমন, আকাশ সেন ও আহমেদ সাগীর এবং আবহ সঙ্গীত পরিচালনা করেছেন ইমন সাহা। এতে সর্বমোট চারটি গান ব্যবহার করা হয়েছে। "তুমি আমার জীবন" শিরোনামের প্রথম গানটি গেয়েছেন ইমরান মাহমুদুল ও সোমনুর মনির কোনাল। এটির সুর ও সঙ্গীতায়োজন করেছেন আকাশ সেন এবং গীত রচনা করেছেন কবির বকুল। এছাড়াও এই গানের নৃত্য পরিচালনা করেছেন হাবিব রহমান। "তুমি আমার জীবন" গানের শিরোনামটি ১৯৮৯ সালের জাফর ইকবাল ও ববিতা "অবুঝ হৃদয়" চলচ্চিত্রের আহমেদ ইমতিয়াজ বুলবুল সুর ও রচিত এবং এন্ড্রু কিশোর ও রুনা লায়লার গাওয়া "তুমি আমার জীবন" গান থেকে নেওয়া হয়। গানটি ২০২০ সালের ৬ ফেব্রুয়ারি এসকে ফিল্মসের ইউটিউব চ্যানেলে মুক্তি দেওয়া হয়। এরপর ১১ ফেব্রুয়ারি চলচ্চিত্রের দ্বিতীয় গান "তোকে দেখলে শুধু একটি বার" মুক্তি পায়, গানটি গান আকাশ মাহমুদ। এটির সুর ও সঙ্গীত পরিচালনা করেন শওকত আলী ইমন এবং গীত রচনা করেন ফায়সাল রাব্বিকীন। একইদিন তৃতীয় গানটি মুক্তি দেয়া হয়; "মিস বুবলি" শিরোনামের আইটেম গানটি গেয়েছেন কোনাল। এই গানের সঙ্গীত পরিচালনা করেন ভারতের আকাশ সেন এবং গীত রচনা করেছেন প্রিয় চট্টোপাধ্যায়। এছাড়াও এতে "কি চমৎকার দেখা গেল" শিরোনামের একটি কবি গান ব্যবহার করা হয়, এতে কণ্ঠ দেন মনির খান। গানটির সঙ্গীত পরিচালনা করেছেন আহমেদ সাগীর এবং গীত রচনা করেন মুন্সি ওয়াদুদ। ২০২০ সালের ১২ ফেব্রুয়ারি গানটি এসকে ফিল্মসের ইউটিউব চ্যানেলে মুক্তি দেয়া হয়।
চিত্রগ্রহণ
সঙ্গীত
প্রযোজনা
মুক্তি